Christopher Nolan

Christopher Edward Nolan (sündinud 30. juulil 1970 Londonis) on Briti filmilavastaja, stsenarist ja produtsent. Asjaarmastajana filmide tegemist alustanud Nolanist on saanud üks hinnatumaid filmirežissööre, kes on loonud mitu 21. sajandi menufilmi. Ta on ka filmitootmisettevõtte Syncopy Films Inc. omanik. Nolani filmid on tuntud psühholoogilise sügavuse, keerukuse ja ebatavalise jutustuse poolest. Nolani üks esimesi filme "Memento" (2000) sai kaks Oscari ja ühe Kuldgloobuse nominatsiooni ning tegi ta rahvusvaheliselt tuntuks. Tema kiire edu andis talle võimaluse luua suurema eelarvega filme. Christopher Nolan sündis Inglismaal Londonis. Tema isa Brendan James Nolan töötas reklaaminduses ning ema Christina Nolan stjuardessi ja inglise keele õpetajana. Nolan veetis lapsepõlve Londonis ja USA-s Evanstonis. Nolanil on kaks venda. Vanem vend Matthew Francis Nolan on süüdimõistetud kurjategija. Noorem vend Jonathan Nolan on samuti režissöör, kirjanik ja produtsent. Jonathan on Christopher Nolanil aidanud kirjutada stsenaariumi filmidele "Memento" (2000), "Lõppvaatus" (2006), "Pimeduse rüütel" (2008), "Pimeduse rüütli taastulek" (2012) ja "Tähtedevaheline" (2014). Nolan alustas lühifilmide tegemist seitsmeaastaselt, kasutades selleks isa Super-8 kaamerat. Haridusteed alustas Nolan Hailebury and Imperial Service College’is. Hiljem õppis ta inglise kirjandust University College Londonis. Ta läks sinna õppima, sest koolis olid head filmitegemise võimalused. Esimese filmi tegi Christopher Nolan juba seitsmeaastaselt. Õpingute ajal valmis tal esimene täispikk film "Following" (1998). Filmi edu avas Nolani jaoks tee Hollywoodi. 2000. aastal valmis "Memento" (2000) – film, mida võib pidada Nolani läbimurdeks. "Memento" sai Oscari nominatsiooni parima algupärase stsenaariumi eest. 2003. aastaks oli Christopher Nolan saavutanud sellise maine, et talle pakuti võimalus taaselustada Batmani frantsiis. "Batman alustab" (2005) sai Oscari nominatsiooni ning "Pimeduse rüütel" (2008) võitis kaks Oscarit ja oli nomineeritud kuues kategoorias. Erinevalt senistest superkangelaste filmidest olid Nolani Batmani filmid tumedamad, tõsiseimad ja realistlikumad. 2012. aastal valmis triloogia viimane film "Pimeduse rüütli taastulek". 2006. aastal valmis "Lõppvaatus" ("The Prestige"). 2010. aastal tuli välja "Algus" ("Inception"), mille stsenaariumi oli Christopher Nolan hakanud kirjutama juba kümme aastat varem. "Algus" (2010) oli märkimisväärselt edukas ning tõi lavastajale tema teise Oscari nominatsiooni parima algupärase stsenaariumi kategoorias. "Tähtedevaheline" (2014) oli järjekordne edukas film – see nomineeriti Oscarile neljas kategoorias ja võitis parimate eriefektide kategoorias. "Dunkirk" (2017), film II maailmasõjast, sai ülemaailmset tunnustust ning kogus neli Oscari nominatsiooni ja kolm võitu. Filmilooja lemmikfilmide hulka kuuluvad "Blade Runner" (1982), "Tähtede sõda" ("Star Wars") (1977) ja "2001: A Space Odyssey" (1968). Nolani komme kasutada mittelineaarset sisuliini on saanud inspiratsiooni nii Graham Swifti romaanist "Waterland", Quentin Tarantino "Pulp Fictionist" kui ka Dante Alighieri "Põrgust". Teisteks mõjutajateks on ta nimetanud kunstnik Francis Baconit ja arhitekt Ludwig Mies van der Rohet. Christopher Nolani filmides esineb korduva teemana aeg. Režissöör on tunnistanud, et talle on alati pakkunud huvi aja subjektiivsus. Christopher Nolan teeb sageli koostööd samade inimestega. Näitleja Michael Caine on mänginud Nolani filmides "Lõppvaatus" (2006), "Algus" (2010), "Tähtedevaheline" (2014), "Dunkirk" (2017) ja igas Batmani triloogia filmis. Christian Bale, kes mängis Batmanit samanimelises triloogias, on näidelnud veel filmis "Lõppvaatus". Näitleja Tom Hardyl oli roll nii Batmani triloogias kui ka filmides "Algus" ja "Dunkirk". Cillian Murphy mängis Batmani triloogias ning filmides "Algus", "Dunkirk" ja "Oppenheimer". Larry Holden näitles filmides "Memento" (2000), "Insomnia" (2002) ja "Batman alustab" (2005). Peale näitlejate, kellega Christopher Nolan pidevalt läbi käib, on tema sagedaseks koostööpartneriks ka maailmakuulus helilooja Hans Zimmer. Nolan on tõdenud, et erinevalt teistest heliloojatest ei loo Hans Zimmer filmidele ajutist muusikat puhtalt selleks, et emotsioonid välja tuua, vaid kirjutab kohe valmis lõplikult viimistletud versiooni. Christopher Nolan eelistab olustikulisi võttepaiku filmistuudiole. Talle meeldivad sügavad, esilekutsuvad varjud ja dokumentaalfilmi stiilis valgustus. Tihtipeale on tema filmide protagonist ja antagonist teineteise vastandid. Rohkesti inspiratsiooni on ta saanud enda elukogemustest. "Following" (1998) "Memento" (2000) "Unetus" ("Insomnia") (2002) "Batman alustab" ("Batman Begins") (2005) "Lõppvaatus" ("The Prestige") (2006) "Pimeduse rüütel" ("The Dark Knight") (2008) "Algus" ("Inception") (2010) "Pimeduse rüütli tagasitulek" ("The Dark Knight Rises") (2012) "Tähtedevaheline" ("Interstellar") (2014) "Dunkirk" (2017) "Tenet" (2020) "Oppenheimer" (2023) Christopher Nolanil on Suurbritannia ja USA kodakondsus. Tema abikaasa on Emma Thomas, kellega ta tutvus University College Londonis. Nolanil ja Thomasel on neli last: Magnus, Flora, Rory ja Oliver Nolan. Christopher Nolan on väljendanud imetlust teadusliku objektiivsuse kohta ja soovib, et seda rakendataks rohkemates eluvaldkondades. Privaatsust hinnates ei räägi ta intervjuudes eriti oma isiklikust elust. Kuigi Nolan on enda sõnul optimist, leiab ta siiski, et tulevikku ohustavad mitmed tegurid, peamiselt tuumarelvad ja keskkonnaprobleemid. IMDb. "Christopher Nolan". IMDb. Vaadatud Oktoober 2018. {{netiviide}}: kontrolli kuupäeva väärtust: |vaadatud= (juhend) Biography.com (2014). "Christopher Nolan Biography". Vaadatud Oktoober 2018. {{netiviide}}: kontrolli kuupäeva väärtust: |vaadatud= (juhend) Christopher Goodwin (2010). "Batman, robbin' and a murder". TheTimes. Vaadatud Oktoober 2018. {{netiviide}}: kontrolli kuupäeva väärtust: |vaadatud= (juhend) Melissa Albert (2010). "Christopher Nolan". Britannica.com. Vaadatud Oktoober 2018. {{netiviide}}: kontrolli kuupäeva väärtust: |vaadatud= (juhend) Matthew Tempest (Veebruar 2011). "I was there at the Inception of Christopher Nolan's film career". The Guardian. Vaadatud Oktoober 2018. {{netiviide}}: kontrolli kuupäeva väärtust: |vaadatud= (juhend) Jeffrey Ressner (2012). "The Traditionalist". DGA. Vaadatud 2018. {{netiviide}}: kontrolli kuupäeva väärtust: |vaadatud= (juhend) "Christopher Nolan: how Francis Bacon inspired my Dark Knight Batman trilogy - video". The Guardian. 2013. Vaadatud 2018. {{netiviide}}: kontrolli kuupäeva väärtust: |vaadatud= (juhend) Scott Timberg (2001). "Indie angst". New Times Los Angeles. Vaadatud 2018. {{netiviide}}: kontrolli kuupäeva väärtust: |vaadatud= (juhend) Michelle Lanz, Cameron Kell (2014). "Christopher Nolan: 'Interstellar' is 'my most aggressive attempt' at a family blockbuster". SCPR. Vaadatud 2018. {{netiviide}}: kontrolli kuupäeva väärtust: |vaadatud= (juhend) "Frequent Collaborators of Christopher Nolan". IMDb. 2017. Vaadatud 2018. {{netiviide}}: kontrolli kuupäeva väärtust: |vaadatud= (juhend) Eric Eisenberg (2014). "10 Striking Insights About Christopher Nolan And His Movies". Business Insider. Vaadatud 2018. {{netiviide}}: kontrolli kuupäeva väärtust: |vaadatud= (juhend) Ian Buckwalter (2012). "The Reason Christopher Nolan Films Look Like Christopher Nolan Films". The Atlantic. Vaadatud 2018. {{netiviide}}: kontrolli kuupäeva väärtust: |vaadatud= (juhend) Donna Ella (2014). "In my opinion: Best Director Christopher Nolan". Vaadatud 2018. {{netiviide}}: kontrolli kuupäeva väärtust: |vaadatud= (juhend) Jason Bailey (2015). ""There's No Prescription": Christopher Nolan and Bennett Miller on Influences, Fatherhood, and the Ending of 'Inception'". Flavorwire. Vaadatud 2018. {{netiviide}}: kontrolli kuupäeva väärtust: |vaadatud= (juhend) "Christopher Nolan". IMDb. Vaadatud 2018. {{netiviide}}: kontrolli kuupäeva väärtust: |vaadatud= (juhend) Wally Pfister ((i.a)). "Encore performance". British Cinematographer. Originaali arhiivikoopia seisuga 2012-04-11. Vaadatud 2018. {{netiviide}}: kontrolli kuupäeva väärtust: |vaadatud= ja |aeg= (juhend) Jeffrey Kluger (2014). "Watch Christopher Nolan and Kip Thorne Discuss the Physics of Interstellar". Time.com. Vaadatud 2018. {{netiviide}}: kontrolli kuupäeva väärtust: |vaadatud= (juhend) Will Lawrence (2010). "Christopher Nolan interview for Inception". The Telegraph. Vaadatud 2018. {{netiviide}}: kontrolli kuupäeva väärtust: |vaadatud= (juhend) Marlow Stern (2014). "Christopher Nolan Uncut: On 'Interstellar,' Ben Affleck's Batman, and the Future of Mankind". The Daily Beast. Vaadatud 2018. {{netiviide}}: kontrolli kuupäeva väärtust: |vaadatud= (juhend) Kaspar Viilup "Ülevaade | Eestis filmi tegeva Christopher Nolani tee tipprežissööriks" ERR Kultuur, 4. juuni 2019